stanford-oval/wikipedia huggingface dataset:
סבאגרובה
היסטוריה

היישוב הוקם ב-1917 על ידי שוודיה. בשנת 1944 הוא נהרס, אך הוקם מחדש לאחר מלחמת העולם השנייה. פעילות הכרייה הופסקה ב-1949 וחודשה ב-1970. בשנות התשעים היישוב כמעט ונעלם מאחר שהפעילות בלונגיירבין הייתה נרחבת יותר. בשנת 1987 הושעתה פעילות הכרייה לזמן קצר. ב-2005 פרצה במכרה שרפה שנמשכה באופן רצוף יותר מחמישה שבועות וגרמה לנזק בשווי של 700 מיליון כתר נורווגי.
כיום מרוכזת בסבאגרובה רוב פעילות כריית הפחם בסבאלברד. המכרה שנפתח ב-2001 מפיק יותר מ-4 מיליון טונות פחם בשנה, ובכך הוא מהווה את אחד ממכרות הפחם התת-קרקעיים הגדולים באירופה.
הערות שוליים

↑  "Svea Nord".
↑  "Important dates in Store Norske’s history".
| --- | --- |
בקרת זהויות :  VIAF: 147265723   WorldCat (עם VIAF): 147265723
נתן אדאדי

| --- | --- |
 לידה:  1740 ת"ק ארץ ישראל, ישראל 
 פטירה:  1818 (בגיל 78 בערך) ג' באלול תקע"ח צפָת, האימפריה העות'מאנית 
 תקופת הפעילות:  ?–1818 
 רבותיו:  רבי מסעוד חי רקח (חמיו)
 תלמידיו:  רבי יצחק גואטה, רבי יהודה לביא
 חיבוריו:  מאורי נתן, חק נתן
 
רבי נתן אדאדי (באנגלית: Nathan Adadi;‏ ת"ק, 1740 – ג' באלול תקע"ח, 4 בספטמבר 1818, צפת) היה רב ופרשן תלמוד, מחכמי טריפולי שבלוב; חתנו ותלמידו של רבי מסעוד חי רקח, מחבר מעשה רקח.
קורות חיים

נולד בארץ ישראל בשנת 1740, בצעירותו נשלח כשד"ר היישוב בירושלים, לליוורנו והתיישב בה. לאחר מכן עבר לטריפולי, שם היה תלמידו של ר' מסעוד חי רקח, שלאחר מכן לקחו לחתן לבתו. בשנת 1792 התמנה כדיין בטריפולי, לצד הדיינים רבי משה לחמייש, רבי חיים ואתורי ורבי שלום פלוס.
בחג השבועות של שנת תקע"ח, 1818 עלה לארץ ישראל עם נכדו אברהם אדאדי, שהיה אז בן 17, והגיעו לעכו. בהמשך עבר והשתקע בצפת, ובאותה שנה נפטר.
שמו מוזכר בין שמות רבני קהילות לוב, המוזכרים בליל יום הכיפורים אחרי אמירת כל נדרי, לפי מנהג יהדות לוב.
הוא חיבר את הספרים מאורי נתן וחק נתן, אך הם לא נדפסו ואבדו במשך השנים. ציטוטים מהם משוקעים בכתבי תלמידיו, כמו ספר "שדה יצחק" של תלמידו הרב יצחק גויטע.
הרב נתן אדאדי החל בהכנות להשלמת הכרך השני של חמיו ר' מסעוד - מעשה רקח פירוש על משנה התורה לרמב"ם (הלכות זכייה ומתנה פרקים י"א - י"ד), ולהדפסתם מכתבי יד, אך לא השלים את המשימה. נכדו, ר' אברהם חיים אדאדי, השלים בסופו של דבר את הספר ופרסם אותו בליוורנו בשנת 1862.
הערות שוליים

↑  יהדות לוב, תל אביב, תש"ך. עמ' 68, ערכם של שלושת הדיינים האחרים.
↑  אברהם יערי, שלוחי ארץ ישראל, ירושלים, תשי"א, עמ' 675.
נבחרת בוסניה והרצגובינה בכדורסל נשים

| --- | --- |
בוסניה והרצגובינה
 מידע כללי
 התאחדות:  התאחדות הכדורסל של בוסניה והרצגובינה
 הצטרפות:  1992
 השתייכות:  פיב"א אירופה
 דירוג פיב"א (26 באוגוסט 2024):  19       ‎-1‏
  - ניקוד פיב"א:  332.7
 מאמן:  גוראן לוג'ו
 basket.ba/ksbih/bih/
 
 גביע העולם בכדורסל נשים
 הופעות:  1 (הראשונה ב-2022)
 ההישג הטוב:  12
 אליפות אירופה בכדורסל נשים
 הופעות:  3 (הראשונה ב-1997)
 ההישג הטוב:  5
 
נבחרת בוסניה והרצגובינה בכדורסל נשים היא קבוצת כדורסל הנשים הלאומית של בוסניה והרצגובינה. הישגי השיא של הנבחרת, מאז הוקמה בשנת 1992 (שנת עצמאות המדינה), הם המקום ה־12 (האחרון) בגביע העולם בכדורסל נשים 2022 והמקום החמישי באליפות אירופה בכדורסל נשים 2021.
הדירוג הנוכחי של נבחרת בוסניה והרצגובינה ברשימת הדירוג של פיב"א לנבחרות נשים, הוא המקום ה-19 בעולם, נכון ל-26 באוגוסט 2024, ירידה של מקום אחד לעומת דירוג קודם.
הערות שוליים

↑  דירוג לנבחרות לאומיות נשים באתר פיב"א
ערך זה הוא קצרמרבנושא כדורסל ובנושא בוסניה והרצגובינה. אתם מוזמנים לתרום לוויקיפדיה ו.
ניב (סיווג שפה)

נִיב, דִּיאָלֵקְט או לַהַג הוא וריאציה נבדלת של השפה המשמשת קבוצה מסוימת באוכלוסייה.
הבחנה בין ניב לשפה

כאשר שתי אוכלוסיות נחשבות לדוברות של שני ניבים שונים של אותה שפה, הן נחשבות לאוכלוסיות המצויות במצב ביניים בין שימוש בשתי שפות שונות לבין שימוש באותה השפה.
הגבול שבין לשונות נפרדות לשני ניבים של אותה השפה הוא מטושטש, ולא קיימת הגדרה בלשנית מקובלת. ההבדל תלוי לעיתים קרובות בגורמים חוץ-לשוניים (פוליטיקה, חברה וכדומה); על־כך קיים הביטוי "שפה היא דיאלקט שיש לו צבא וצי" (הופיע לראשונה במאמר מאת חוקר היידיש מקס ויינרייך).
הבנה הדדית בין דוברים של ניבים שונים (Mutual Intelligibility) יכולה להוות קריטריון בלשני לכך ששני ניבים שייכים לשפה אחת, אולם לעיתים קרובות הדוברים עצמם אינם משתמשים בקריטריון הזה. לדוגמה, הינדי ואורדו יכולות להיחשב כניבים של שפה אחת לפי קריטריון ההבנה ההדדית, אולם הדוברים רואים אותן כשפות נפרדות מטעמים היסטוריים, תרבותיים ופוליטיים. לעומת זאת דובר ערבית מרוקאית יתקשה להבין דובר ערבית עיראקית, אף כי שניהם יאמרו כי הם דוברי ערבית.
פרופ' ג'ון מקוורטר, בלשן מאוניברסיטת קולומביה, טען כי אין הבדל מהותי בין שפה ובין ניב. לדבריו, הצורה הפשטנית להבדיל בין שפה ובין ניב תהיה מושתתת על הבנה. הוא הסביר שאם אדם יכול להבין את השפה האחרת ללא הכשרה, הרי שהיא נחשבת לניב של השפה שלו. אם הוא לא, הרי שהיא שפה אחרת.
הבחנה בין ניב לשפה > הגדרה חלופית

מערכת דיבור א' תחשב לניב של שפה ב' אם יתקיימו שלושת התנאים הבאים:
א' היא שפה מדוברת בלבד, המדוברת על יד אוכלוסייה שכותבת וקוראת את שפה ב'.
האוכלוסייה שמדברת את שפה א' מדברת אותה רק בינה לבין עצמה ומתקשרת בעל פה עם שאר האוכלוסיות שקוראות וכותבות את שפה ב' בעזרת שפה ב'.
א' התפתחה משפה ב'.
על פי הגדרה זו, ערבית-עיראקית וערבית-מרוקאית הן ניבים של ערבית-ספרותית וגרמנית-שווייצרית היא ניב של גרמנית. אולם, יידיש אינה ניב של גרמנית אלא שפה עצמאית. חסרונה של הגדרה זו הוא באי-הגדרת היחס בין שפותיהן השונות במעט והנכתבות של אוכלוסיות שונות. הגדרה זו גם אינה שמה גבול ברור בין סלנג מקומי לבין ניב.
ניבים והאבולוציה של השפה

כיום, מדוברות ברחבי עולם כ-10,000 שפות אנושיות ואין ספור ניבים מקומיים.
ניבים נוצרים בדרך כלל כאשר שפה מתפצלת למערכות לשוניות אחדות עקב התפצלות הקהילה הדוברת אותה לקהילות-משנה.
גורמים אפשריים לפיצול קהילות הדוברות שפה מסוימת:
סוציולקט - ניבים יכולים להיווצר במעמדות חברתיים שונים.
אתנולקט - קבוצות אתניות שונות הדוברות שפה אחת.
גורמים גאוגרפיים כמו ריחוק או קשיי תחבורה בשל נסיבות טופוגרפיות - אחד הגורמים לפיצול קהילה יכול להיות ריחוק גאוגרפי (כפי שיוצג בהמשך).
אי-נגישותה של תקשורת המונים או של חומר כתוב לקהילה כלשהי מאיץ את השתנות שפת הדיבור שלה.
ניבים והאבולוציה של השפה > השפעה גאוגרפית על היווצרות ניבים

פיצול של קהילה הדוברת שפה מסוימת לקהילות משנה יכול להתרחש עקב התפשטות האוכלוסייה על פני אזור גאוגרפי גדול יותר, והיווצרות נתק בין חלקיה השונים. בשל הניתוק מתפתחים הבדלים בהגייה של צלילים מסוימים, נוצרות מילים חדשות שאינן מוכרות לאוכלוסייה אחרת שדוברת את השפה וכך הלאה.
התחום הגאוגרפי שבו מדובר ניב מסוים, או הגבול בין שני תחומים כאלה, מכונה איזוגלוסה (למונח זה יש גם משמעויות נוספות בבלשנות). גבול-איזוגלוסה ידוע הוא האוקיינוס האטלנטי - התיישבות האירופים ביבשת אמריקה, הביאה להתפשטות שפות אירופיות כגון אנגלית, צרפתית, ספרדית ופורטוגזית ביבשת אמריקה, אולם בימינו שונים הניבים המדוברים באמריקה במידה ניכרת ממקביליהם באירופה.
באנגלית למשל מבחינים בהבדלים באוצר המילים (למשל: "מדרכה" נקראת Pavement באנגליה ו-Sidewalk באמריקה), בפונולוגיה (למשל: אופן הגיית העיצור /r/), ואף בכתיב (המילה "צבע" נכתבת Colour באנגליה ו-Color בארצות הברית).
ניב תקני או רשמי של שפה

בשפות רבות, שבהן יש הרבה ניבים, קיים ניב מסוים, שמוכר על ידי השלטונות המנהליים ועל ידי מערכת החינוך כניב הרשמי או התקני של אותה השפה. חלק מהסיבות לכך הן טכניות לחלוטין. קשה לנהל מדינה, כאשר המסמכים הרשמיים כתובים באופן בו אזרחים מאזורים שונים עשויים להבין את המסמכים באופן שונה. קשה גם להדפיס ספרי לימוד בגרסאות רבות על פי הניבים המקומיים. על כן, טבעי להכריז כניב הרשמי של השפה על ניב המקיים אחת (או יותר) מהדרישות הבאות: הניב הוא הנפוץ ביותר, הוא הקל ביותר להבנה על ידי דוברי ניבים אחרים, הוא הניב בו נכתבו יצירות הספרות החשובות של אותה שפה או שהוא הניב המקובל באזור עיר הבירה. לדוגמה, ניב האיטלקית של פירנצה מוכר כניב הרשמי של השפה הן על ידי ממשלת איטליה והן על ידי ממשלת שווייץ (כעשירית מאזרחי שווייץ הם דוברי איטלקית), על אף שרבים מאזרחיהן דוברי האיטלקית מדברים ניב אחר של איטלקית בחיי היום יום.
ראו גם

אקדמיה ללשון
קוד שפה
גלוטולוג
מצפה הכוכבים הלשוני
האטלס העולמי של מבני השפות
אתנולוגיה
משלב
משפחת שפות
רצף ניבים
הערות שוליים

↑  John Mcwhorter, What’s a Language, Anyway?, The Atlantic, ‏January 19, 2016
↑  Mark R. Rosenzweig, Arnold L. Leiman, S. Marc Breedlove (1999). Biological psychology: an introduction to behavioral, cognitive, and clinical neuroscience. 2nd ed. Sunderland, Massachusetts: Sinauer Associates
| --- | --- |
בקרת זהויות :  NLI: 987007553038605171  BnF: cb119757609 (data)  GND: 4040725-1  LCCN: sh85037527  LNB: 000055095  NDL: 00563335  NKC: ph114314
סבאדל (כדורגל)

מרכז הספורט סבאדל מועדון כדורגל (בקטלאנית: Centre d'Esports Sabadell Futbol Club) הידוע בקצרה כסבאדל, הוא מועדון כדורגל ספרדי מהעיר סבאדל, שבחבל קטלוניה, אשר בספרד. המועדון נוסד בשנת 1903, וקבוצת הבוגרים הראשית שלו משחקת בליגה השלישית בספרד. אצטדיון הקבוצה הוא נובה קראו אלטה המכיל 11,908 מקומות ישיבה.
במהלך ההיסטוריה, הקבוצה שיחקה ארבע-עשרה עונות בליגה הראשונה - ה"לה ליגה".
תארים

גביע המלך הספרדי:
סגנית: 1935
אליפות קטלוניה:
אלופה: 1933/1934
גביע קטלוניה:
זוכה: 2015/2016
הליגה הספרדית השנייה:
אלופה: 1941/1942, 1945/1946
סגנית: 1934/1935, 1939/1940, 1942/1943, 1956/1957, 1957/1958, 1958/1959, 1964/1965, 1985/1986
הליגה הספרדית השלישית:
אלופה: 1983/1984, 2010/2011
הליגה הספרדית הרביעית:
אלופה: 1931/1932, 1963/1964, 1976/1977, 1993/1994
סגנית: 1930/1931, 1932/1933
הערות שוליים

↑  "Instalaciones". CE Sabadell FC (בספרדית). נבדק ב-26 בספטמבר 2020. {{cite web}}:  (עזרה)
נתן (כדורגלן)

נתן ברנרדו דה סוזה (בפורטוגזית: Natan Bernardo de Souza; נולד ב-6 בפברואר 2001 בסרה שבברזיל) הוא כדורגלן ברזילאי המשחק בעמדת הבלם בקבוצת ריאל בטיס מהלה ליגה.
קריירת מועדונים

נתן גדל במחלקות הנוער של פונטה פרטה ופלמנגו. הוא ערך 17 הופעות ליגה במדי הקבוצה הבוגרת של פלמנגו במסגרת ליגת העל הברזילאית, בהן הבקיע שער אחד.
ב-15 במרץ 2021 הושאל נתן עד לתום עונת 2021 לרד בול ברגנטינו מליגת העל הברזילאית. ב-22 בינואר 2022 חתם על חוזה קבוע לארבע שנים במועדון.
ב-7 באוגוסט 2023 חתם לחמש שנים בנאפולי
הערות שוליים

↑  Flamengo acerta empréstimo de Natan para o Bragantino; valor total pode chegar a R$ 27 milhões באתר Globoesporte, ‏ 15 במרץ 2021 (בפורטוגזית)
↑  Red Bull Bragantino acerta compra em definitivo do zagueiro Natan, ex-Flamengo, por R$ 22 milhões באתר ESPN, ‏ 22 בינואר 2022 (בפורטוגזית)
נארול

| --- | --- |
סמל נארולסמל נארול

 מדינה:  פולין פולין
 פרובינציה:  פודקרפצקיה פודקרפצקיה
 מחוז:  לובאצ'וב
 שטח:  12.42 קמ"ר
 אוכלוסייה:  ‏
  ‑ בעיירה:  2,031 (31 במרץ 2021)
 קואורדינטות:  50°21′N 23°19′E﻿ / ﻿50.350°N 23.317°E﻿ / 50.350; 23.317
 אזור זמן:  UTC+1
 http://www.narol.pl/
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטינארול(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטינארול(למפת פרובינציית פודקרפצקיה רגילה) ז'שוב פשמישל סטאלובה וולה מיילץ שוויינטו. לובלין פולין קטן  סלובקיה אוקראינהנארול(למפת פרובינציית פודקרפצקיה מוגדלת) ז'שוב פשמישל סטאלובה וולה מיילץ שוויינטוקז'יסקיה לובלין פולין קטן  סלובקיה אוקראינהנארול  he tabBackground:;tabBorder:#aaa;defaultTab:0;
נארול (בפולנית: Narol; ביידיש: נראל) היא עיירה במחוז לובאצ'וב שבפרובינציית פודקרפצקיה בפולין, בה התקיימה עד השואה קהילה יהודית גדולה.
תולדות היישוב

נארול נוסדה בסוף המאה ה-16 כיישוב פרטי בבעלות אצולה, ובשנות ה-90 של אותה מאה הוענקו לה זכויות עיר, ונקבעו בה ימי שוק וירידים. באמצע המאה ה-17 הוחרבה העיירה בידי גייסותיו של חמלניצקי, ונטבחו בה אלפי תושבים, ובהם יהודים רבים. בשנת 1672 הביס המצביא הפולני יאן סובייסקי את הטטרים שפלשו לאזור העיירה.
בשנות ה-20 של המאה ה-19 הוקם בעיירה ארמון מפואר, ובתקופה זו נודעה העיירה בייצור רעפים. בחלוקת פולין בסוף המאה ה-18 נכללה העיירה בתחום גליציה האוסטרית. הארמון שבעיירה נשרף בידי האוסטרים בשנת 1863, במהלך דיכוי מרד ינואר.
יהודי נארול

התיעוד הראשון לישיבת יהודים בעיירה הוא משנת 1613, אולם במהלך פרעות ת"ח ות"ט באה כליה על הקהילה היהודית בעיירה, לאחר שכ-10,000 היהודים שישבו בה, רובם הגדול פליטים, נטבחו בידי הקוזקים, תוך שריפת חלקם בבית הכנסת המקומי.
במהלך המאה ה-18 שוקמה במעט הקהילה היהודית בעיירה, וצביונה עד ראשית המאה ה-20 היה חסידי.
את החסידות בעיירה הקים רבי יעקב ריינמן מנארול (נפטר בד' תמוז ה'תקע"ד, 22 ביוני 1814) היה רב גליציאני מבני הדור הרביעי של תנועת החסידות. רבן של רדיחוב, קוזובה, הולושיץ, ונארול. תלמידם של רבי שלמה מלוצק והחוזה מלובלין. בנו רבי אברהם כיהן אחריו בנארול.
בשנת 1904 הופצה עלילת דם נגד יהודי העיירה, ובשנת 1907 נרצחה משפחה יהודית בסביבת העיירה. באפריל 1918 נערך פוגרום ביהודי העיירה בידי איכרי הסביבה. בין מלחמות העולם נמנו בעיירה 734 יהודים, מתוך 1,817 תושבים, והתקיימה בה פעילות ציונית.
ב-9 בספטמבר 1939 נכבשה העיירה בידי הגרמנים, ואלו החלו בביצוע מעשי שוד ורצח אקראיים בקרב יהודיה. בהמשך, הוטל על יהודי העיירה סכום כופר גבוה, והם נצטוו לבצע עבודות כפייה. עד סוף חודש ספטמבר גורשו כל יהודי העיירה לעבר תחום הכיבוש הסובייטי הסמוך, ורובם הגיעו לראווה רוסקה. משם הוגלו חלק מהיהודים לעומק ברית המועצות, וכך ניצלו כ-100 מהם.
יהודי נארול > אישים ותנועות

חסידות נארול והרב חיים מאיר יחיאל שפירא (ריינמאן)
הרב משה ירמיה הכהן מכונה נארול על שם רבנותו בעיר עד גזירות ת"ח ות"ט באחרית ימיו, אז נמלט לעיר מץ בצרפת ומונה לאב בית דין.
נקניק קיץ

| --- | --- |

 
 מאכלים
 סוג:  נקניק 
 
נקניק קיץ גדול יותר
נקניק קיץ (באנגלית: Summer sausage) הוא כינוי אמריקאי לנקניק שניתן לשמור ללא קירור עד לפתיחה. נקניק קיץ עשוי מבשר בקר, חזיר, או לפעמים בשר ציד (על פי רוב אייל). נקניק הקיץ מותסס, וניתן לייבש או לעשן אותו בעוד מרכיבי השימור משתנים באופן משמעותי, כמעט תמיד משתמשים במלח בישול, התבלינים עשויים לכלול זרעי חרדל, פלפל שחור, שום או סוכר. תסיסה של נקניק קיץ מורידה את ה-pH כדי להאט את צמיחת החיידקים ולתת חיי מדף ארוכים יותר, מה שגורם לטעם חריף. נקניקי קיץ נכללים לעיתים קרובות בסלסילות מתנות הנמכרות על ידי קמעונאים אמריקאים מקוונים והזמנות בדואר. חלק מהיצרנים מייצרים נקניק קיץ כבר למעלה מ-100 שנה.
היסטורית, נקניק קיץ קדם לקירור והתייחס לבשרים שניתן לצרוך "בחודשי הקיץ" כאשר טמפרטורות גבוהות יגרמו לקלקול של בשרים טריים. מסיבה זו, הם הפכו למתנות פופולריות, במיוחד בקהילות מתיישבים גרמניים-אמריקאים.
לקריאה נוספת

סרבלאט
אמבוטידו
רשימת מזונות מעושנים
טורינגר
ראו גם

סלמי
סוסיסון
הערות שוליים

↑  Venison Cookery. London: The Quarto Group. 1997. p. 113. ISBN 9781616739027.
↑  Dennis Buege; Robert Gene Cassens; University of Wisconsin—Extension. Cooperative Extension Programs (1980). Manufacturing summer sausage. University of Wisconsin—Extension. נבדק ב-20 בינואר 2013. {{cite book}}:  (עזרה)
↑  Daniel Francis Wessley (1960). The role of microorganisms in the manufacture of summer sausage. University of Wisconsin—Madison. נבדק ב-20 בינואר 2013. {{cite book}}:  (עזרה)
↑  Lalomia, Felicia; Baker, Nashia (8 באוגוסט 2023). "The 15 Best Meat And Cheese Gift Baskets For Your Charcuterie-Loving Friend: They'll hardly "brie-lieve" it!". Delish. נבדק ב-16 בספטמבר 2023. {{cite news}}:  (עזרה)
↑  "Foods for the Motorboatman". MotorBoating. ביוני 1917. p. 34. נבדק ב-17 בספטמבר 2023. {{cite news}}:  (עזרה)
נבחרת בחריין בכדורסל

| --- | --- |
בחריין
 מידע כללי
 התאחדות:  התאחדות הכדורסל של בחריין
 הצטרפות:  1975
 השתייכות:  פיב"א אסיה
 דירוג פיב"א (10 באוגוסט 2024):  67      
  - ניקוד פיב"א:  156.3
 
 אליפות אסיה בכדורסל
 הופעות:  9 (הראשונה ב-1977)
 ההישג הטוב:  מקום עשירי (1997)
 
נבחרת בחריין בכדורסל היא נבחרת הכדורסל הלאומית של בחריין. הדירוג הנוכחי של נבחרת בחריין ברשימת הדירוג של פיב"א לנבחרות גברים, הוא המקום ה-67 בעולם, נכון ל-10 באוגוסט 2024, ללא שינוי לעומת דירוג קודם.
נבחרת בחריין היא מנבחרות הכדורסל החלשות באסיה. היא העפילה תשע פעמים לאליפות אסיה בכדורסל והישג השיא שלה הוא המקום העשירי בשנת 1997.
נבחרת בחריין מעולם לא העפילה למשחקים האולימפיים או לאליפות העולם בכדורסל.
כל אליפויות אסיה בכדורסל

| אליפות אסיה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
| מלזיה 1977 | מקום 12 | 9 | 2 | 7 |
| יפן 1979 | מקום 12 | 8 | 1 | 7 |
הודו 1981: לא השתתפה
הונג קונג 1983: לא השתתפה
מלזיה 1985: לא השתתפה
| תאילנד 1987 | מקום 13 | 7 | 4 | 3 |
הרפובליקה העממית של סין 1989: לא השתתפה
| יפן 1991 | מקום 15 | 8 | 4 | 4 |
אינדונזיה 1993: לא השתתפה
קוריאה הדרומית 1995: לא השתתפה
| ערב הסעודית 1997 | מקום עשירי | 7 | 4 | 3 |
| יפן 1999 | מקום 12 | 7 | 2 | 5 |
הרפובליקה העממית של סין 2001: לא השתתפה
הרפובליקה העממית של סין 2003: לא העפילה
קטר (מדינה) 2005: לא העפילה
יפן 2007: לא העפילה
הרפובליקה העממית של סין 2009: העפילה אך פרשה
| הרפובליקה העממית של סין 2011 | מקום 15 | 5 | 1 | 4 |
| הפיליפינים 2013 | מקום 12 | 8 | 2 | 6 |
הרפובליקה העממית של סין 2015: לא העפילה
לבנון 2017: לא העפילה
| אינדונזיה 2022 | מקום 13 | 3 | 0 | 3 |
ערב הסעודית 2025: 
| סך הכל | 9 הופעות | 62 | 20 | 42 |
הערות שוליים

↑  דירוג לנבחרות לאומיות גברים באתר פיב"א
נס מילאנו

נס מילאנו הוא כינוי לסדרת אירועים שהביאו לשני ניצחונות מפתיעים של קבוצת מכבי תל אביב בכדורסל והובילו לזכייתה המפתיעה באליפות היורוליג בשנת 2014.
המשחק הראשון בו ניצחה מכבי תל אביב את קבוצת אולימפיה מילאנו בשלב ההצלבה של היורוליג מכונה "נס מילאנו הראשון", והמשחק השני בו ניצחה מכבי את צסק"א מוסקבה בחצי גמר הפיינל פור שהתקיים במילאנו מכונה "נס מילאנו השני".
רקע

עד לסדרת האירועים שהובילו בסופו של דבר לזכייתה של מכבי תל אביב בגביע אירופה, נחשבה עונת 2013–2014 ככישלון עבור קבוצת מכבי תל אביב, ב-23 במרץ 2014 הקבוצה הפסידה להפועל ירושלים בהפרש הגבוה ביותר בביתה עד לאותה עת, בתוצאה 93-65, כמו כן, ספגה מכבי הפסדים מביכים לעירוני נס ציונה והובסה בתוצאה 100-65 על ידי קבוצת צסק"א מוסקבה במה שהיווה את ההפסד הגבוה ביותר של הקבוצה מאז 1976.
לפי הפרסומים בתקשורת עמד במהלך העונה מאמנה של מכבי תל אביב דייוויד בלאט בפני פיטורים, כשרק חזרה מפיגור 15 נקודות לניצחון מול הפועל אילת מנעה את פיטוריו.
לסדרת רבע גמר היורוליג העפילה מכבי תל אביב מהמקום השלישי בבית שמינית הגמר, כשהיא ללא יתרון ביתיות והגיעה לסדרה מול אולימפיה מילאנו שמשחקי חצי הגמר והגמר היו עתידים להתקיים באולמה הביתי, המדיולאנום פורום ונחשבה כבעלת הסיכויים הגבוהים יותר להעפלה על חשבון מכבי תל אביב.
נס מילאנו הראשון

משחקה הראשון בסדרת רבע גמר היורוליג, הנערכת בשיטת הטוב מחמישה משחקים, התקיים ב-16 באפריל באולמה הביתי של אולימפיה מילאנו. לאורך כמעט כל המשחק הובילה מילאנו על מכבי תל אביב, כשההפרש מגיע ל-12 נקודות כדקה וחצי לתום המשחק. בסדרת מהלכים צימקו שחקני מכבי, בהובלת ריקי היקמן וטייריס רייס, את התוצאה עד לפיגור שבע נקודות חצי דקה לסיום.
32 שניות לפני תום המועד החוקי, כשהתוצאה עומדת על 84-77 לטובת מילאנו, היקמן קלע שלשה תוך 3 שניות, לאחר עבירה מהירה של מכבי וקליעה של אחת משתי זריקות העונשין של שחקן מילאנו, קרטיס ג'רלס. בהוצאת הכדור של מכבי לאחר הקליעה סחט שחקן מכבי טייריס רייס עבירה בלתי ספורטיבית מניקולו מלי, ביציאה להתקפה מתפרצת 28 שנייות לסיום . רייס קלע את 2 זריקות העונשין ובהתקפה שלאחר מכן סחט עברה ושוב קלע את 2 הזריקות. כשהתוצאה עומדת על 85-84, ביצעה מכבי עברה מהירה על דניאל האקט על מנת למנוע כדרור של מילאנו עד תום הזמן. האקט החטיא את הזריקה הראשונה וקלע את השנייה. מכבי יצאה להתקפה שהסתיימה בסל ועבירה על רייס. 11 שניות לתום המועד החוקי, רייס קלע את זריקת העונשין ומכבי עלתה ליתרון של 87-86. ב-11 השניות שנותרו, נחסם פעם אחת שחקן מילאנו קית' לנגפורד על ידי אלכס טיוס, אך שבע עשיריות השנייה לפני תום המועד החוקי, סחט לאנגפורד עבירה מריקי היקמן וזכה ל-2 זריקות עונשין. ללנגפורד הייתה אפשרות לנצח את המשחק עבור האיטלקים, אך הוא החטיא את הזריקה השנייה וכפה הארכה. בהארכה ניצחה מכבי 101-99 ועלתה ליתרון 1-0 בסדרה, כשהיא משיגה את יתרון הביתיות ונישאת על גבי המומנטום שצברה כתוצאה מהחזרה מהפרש גדול כל כך, בזמן כה קצר.
במשחקה השני במילאנו הפסידה מכבי בתוצאה 91-77, אך בשני משחקיה הביתיים בהיכל הספורט יד אליהו ניצחה 75-63 ו-86-66 והעפילה לפיינל פור במילאנו.
נס מילאנו השני

לפיינל פור במילאנו העפילה מכבי לאחר שגברה במפתיע על אולימפיה מילאנו בסדרת רבע הגמר. מכבי נחשבה לפי רוב הפרשנויות כבעלת סיכויים נמוכים מאוד לזכות בגביע, כשבחצי הגמר היא מתמודדת מול צסק"א מוסקבה העשירה שהביסה אותה פעמיים במפגשיהם בבית שמינית הגמר. במשחק הראשון אף הובסה מכבי ב-35 נקודות, במה שהיה הפסדה הגבוה ביותר מאז 1976.
משחק חצי הגמר נערך במילאנו ביום שישי, ה-16 במאי. בפתיחת המשחק התנדנדה התוצאה בין הקבוצות, אך במהלך הרבעים השני והשלישי פתחו הרוסים פער שהגיע לשיאו עם יתרון 15 נקודות, 55-40, דקה לתום הרבע השלישי.
במהלך הרבע הרביעי והאחרון נגסה מכבי בפער והצליחה לצמקו עד לפיגור 2 נקודות, אך לא הצליחה לעלות ליתרון. 19 שניות לתום המשחק קלע האמריקני סוני וימס סל שהעלה את הרוסים ליתרון 4 נקודות, 67-63. מאמן מכבי דייוויד בלאט נטל פסק זמן ובחזרה ממנו קלע דייוויד בלו שלשה לזכות מכבי, שצימקה את הפער לכדי נקודה אחת בלבד, 13 שניות לתום המשחק. המאמן האיטלקי אטורה מסינה נטל פסק זמן, שבחזרה ממנו התמהמהו שחקני מכבי בביצוע עברה שתעצור את השעון, אך ויקטור חריאפה איבד את הכדור לבלו שמסר כדור מהיר לטייריס רייס. רייס קלע סל 5 שניות לסיום המשחק והעלה את מכבי ליתרון 68-67, שהיה ליתרון הראשון שלה במשחק מאז דקת הפתיחה. לרוסים הייתה עוד הזדמנות לנצח את המשחק, אך סוני וימס החטיא זריקה מחוץ לקשת השלוש עם שריקת הסיום.
מכבי העפילה לגמר היורוליג בו ניצחה את ריאל מדריד בתוצאה 98-86, בתום הארכה.
ראו גם

נס בדאלונה
נס ז'לגיריס
סבאגיני

הסבאגיני (בלטינית: Sebaginni) היו שבט גאלי ששכן בעמק דורנס (אנ') האמצעי בתקופת הברזל.
שם

הם מוזכרים כ-Sebaginnos על ידי מרקוס טוליוס קיקרו (תחילת המאה הראשונה לפני הספירה).
משמעות השם נותרה מעורפלת. ניתן להשוות את היסוד הראשון, seba, עם השמות האישיים Seboθθu, Sebosus, Sebosiana ו-Sebbaudus. הרכיב השני, - ginn -, עשוי להיות קלטי גם כן.
גאוגרפיה

בני שבט סבאגיני חיו בעמק האמצעי של נהר הדורנס, צפונית לסיסטרון (בלטינית Segustero) של ימינו. הטריטוריה שלהם הייתה ממוקמת דרומית לאוונטיקי, מזרחית לווקונטי, צפונית לסוגיונטי ומערבית לאדאנאטס ולגליטאה. הם היו כנראה חלק מהקונפדרציה הווקונטיאנית.
ביבליוגרפיה

Barruol, Guy (1969). Les Peuples préromains du Sud-Est de la Gaule: étude de géographie historique. E. de Boccard. OCLC 3279201.
Evans, D. Ellis (1967). Gaulish Personal Names: A Study of Some Continental Celtic Formations. Clarendon Press. OCLC 468437906.
Falileyev, Alexander (2010). Dictionary of Continental Celtic Place-names: A Celtic Companion to the Barrington Atlas of the Greek and Roman World. CMCS. ISBN 978-0955718236.
Rivet, A. L. F. (1988). Gallia Narbonensis: With a Chapter on Alpes Maritimae : Southern France in Roman Times. Batsford. ISBN 978-0-7134-5860-2.
Talbert, Richard J. A. (2000). Barrington Atlas of the Greek and Roman World. Princeton University Press. ISBN 978-0691031699.
הערות שוליים

↑  Cicero. Pro P. Quinctio, 25:80.
1 2  Falileyev 2010, s.v. Sebaginni.
↑  Evans 1967, p. 468.
↑  Barruol 1969, pp. 278–284.
↑  Rivet 1988, pp. 16, 286.
נתיך

נתיכים לרשת החשמל בעלי חוט התכה הניתן להחלפה, הנתיך השמאלי היה בעבר בשימוש בארץ בלוחות חשמל דירתיים
חוט נתיך רזרבי 15 אמפר שהיה בשימוש ביתי בישראל בשנות החמישים של המאה העשרים
איור של נתיכים בגדלים שונים לכלי רכב הערכים הם של זרם באמפרים
צילום של נתיכים לכלי רכב
נתיך (באנגלית: Fuse, פיוז) הוא סוג של מבטח – רכיב חשמלי שנועד להגן מפני זרמי יתר: קצר או עומס יתר.
עקרון הפעולה של נתיך הוא הפסקת הזרם על ידי ניתוק המעגל, כתוצאה מהתכת תיל מתכתי שנמצא בליבת הנתיך. נתיך יכול להגן על מעגל חשמלי אליו מחוברים מספר מכשירים, או להיות מותקן ישירות בתוך מכשיר חשמלי ולהגן עליו בלבד. בדרך כלל ההגנה של נתיך היא חד פעמית – לא ניתן לעשות שימוש חוזר בנתיך ש"נשרף", ויש להתקין נתיך חדש.
מבנה של נתיך

נתיך יורכב תמיד ממעטפת העשויה מחומר מבודד, מסביב לתיל מוליך. החומר ממנו עשויה המעטפת תלוי בעוצמת הזרם הצפויה לעבור בנתיך, ובעצמת הזרם הצפויה במקרה של תקלה.  בנתיכים לזרמים חלשים המעטפת עשויה בדרך כלל מחומרים פלסטיים (כמו בנתיכים ברכב) או מזכוכית (בנתיכים המגנים ישירות על מכשירים), ולזרמים חזקים (בדרך כלל מעל 25 אמפר) מחומרים קרמיים.
התיל המהווה את החומר המוליך עשוי בדרך כלל מסגסוגת על בסיס נחושת.
התווך בין התיל לבין המעטפת בנתיכים קטנים הוא אוויר, בעוד שבנתיכים לזרמים חזקים ממולא התווך בחול, על מנת למנוע התכה של חלקים אחרים בנתיך כתוצאה מהיווצרות קשת חשמלית וחיבור מחדש של המעגל.
בדרך כלל מותקן הנתיך בתוך בית נתיך, אשר מאפשר שליפה מהירה של הנתיך לצורך החלפתו.
אופיין זרם מול זמן

לכל נתיך יש אופיין זרם מול זמן המתאים עבורו, כלומר זמן ההתכה של התיל הוא פונקציה של שני גורמים: עצמת הזרם ומשכו. הנתון הבסיסי המוגדר לנתיך הוא "זרם העבודה" - ערך נקוב שכל עוד הזרם העובר בנתיך לא יעלה עליו לא ינותק המעגל.
כאשר הזרם במעגל עולה במעט מעל הזרם הנקוב מתחמם הנתיך. מהירות ההתחממות עולה ככל שעולה עצמת הזרם, ואיתה מהירות הניתוק של הנתיך.
מעל עצמת זרם מסוים הנתיך נשרף "מיידית". זרם זה נקרא "זרם הקצר" של המעגל.
נתיכים מסווגים לפי האופיין שלהם:
נתיך מהיר (סימון F): משמש להגנת מעגלים ללא מנועים.
נתיך אולטרא מהיר (סימון FF): משמשים להגנה פנימית של מכשירים.
נתיך איטי (סימון T): משמש להגנת מעגלים המזינים מנועים.
נתיך מכשיר איטי (סימון SB) : נתיך בתוך מכשיר אלקטרוני המגן על שנאי.
נתיך מכשיר מהיר (סימון FB) : נתיך בתוך מכשיר אלקטרוני המגן על רכיבים אלקטרוניים.
נתן שפיגלגלס (מאורות נתן)

רבי נתן שפיגלגלס (כונה: ר' נתק'ה דיין; ה'תקנ"ח, 1798 - כ"ז בתמוז ה'תרל"ג, 22 ביולי 1873) היה רב ודיין יהודי-פולני. ממנהיגי יהדות ורשה, בשנותיו האחרונות שימש כראב"ד ורשה. נודע על שם ספר השו"ת שלו, "מאורות נתן".